Γάτα ανάμεσα σε περιστέρια

Το βιβλίο αυτό γράφτηκε από την Άγκαθα Κρίστι το 1959. Διασκευάστηκε και μεταφέρθηκε το 2008 στην τηλεόραση στη σειρά "Agatha Christie's Poirot" με τον Ντέιβιντ Σουσέι στον ρόλο του Πουαρό.

Στο Ραμάτ (φανταστική χώρα στη Μέση Ανατολή) πρόκειται να ξεσπάσει επανάσταση. Ο πρίγκιπας του Ραμάτ, Αλί Γιουσούφ, εμπιστεύεται στον φίλο του,  Μπομπ Ρόουλινγκσον, ένα πουγκί με πολύτιμους λίθους με σκοπό να τους βγάλει από τη χώρα. Για να το καταφέρει αυτό ο Μπομπ Ρόουλινγκσον κρύβει το πουγκί μέσα στις αποσκευές της αδερφής του, Τζόαν Σάτκλιφ, χωρίς εκείνη να το γνωρίζει, μπαίνοντας κρυφά στο δωμάτιό του ξενοδοχείου στο οποίο διέμενε. Όμως χωρίς να το καταλάβει ο Μπομπ, μια μυστήρια γυναίκα τον είδε καθώς έκρυβε το πουγκί και είδε που το έβαλε. Όταν  η Τζόαν Σάτκλιφ επιστρέφει στην Αγγλία κουβαλώντας, χωρίς να το γνωρίζει, τους πολύτιμους λίθους μαθαίνει ότι ο πρίγκιπας και ο αδερφός της σκοτώθηκαν προσπαθώντας να το σκάσουν από το Ραμάτ με αεροπλάνο.

Εν τω μεταξύ, η Τζένιφερ Σάτκλιφ η δεκαπεντάχρονη κόρη της Τζόαν, ξεκινάει τη νέα σχολική της χρόνια στο διάσημο παρθεναγωγείο Μίντοουμπανκ, όπως και η Τζούλια Άπτζον, με την οποία γίνονται φίλες. Η μητέρα της Τζούλια Άπτζον παλιότερα εργαζόταν στις μυστικές υπηρεσίες.

Η σχολική χρονιά ξεκινάει ομαλά, όμως μια νύχτα δύο καθηγήτριες είδαν μια μυστηριώδη λάμψη από το αθλητικό περίπτερο της σχολής. Μέσα στο αθλητικό περίπτερο βρήκαν δολοφονημένη την καθηγήτρια της γυμναστικής. Είχε πυροβοληθεί εξ επαφής. Η σχολή βυθίζεται στο χάος. Οι καθηγήτριες ανακρίνονται αλλά καμία δεν δίνει κάποιο στοιχείο που βοηθάει στην λύση της υπόθεσης.

Η Τζούλια και η Τζένιφερ συχνά παίζουν μαζί τέννις. Όμως η Τζένιφερ παραπονιέται ότι η ρακέτα της δεν ισορροπεί καλά, οπότε η Τζούλια συμφώνησε να ανταλλάξουν ρακέτες γιατί ούτως ή άλλως το δίχτυ της δικής της ρακέτας είδε ξεχυλώσει. Λίγες μέρες αργότερα όμως, μια άγνωστη γυναίκα πλησίασε την Τζένιφερ και ισχυρίστηκε ότι έρχεται εκ μέρους της νονάς της για να της δώσει μια καινούργια ρακέτα. Είπε επίσης ότι η νονά της Τζένιφερ της ζήτησε να πάρει την παλιά ρακέτα για να της αλλάξουν το δίχτυ.

Αυτό το περιστατικό έβαλε τη Τζούλια σε σκέψεις. Πώς ήξερε η νονά της Τζένιφερ ότι το δίχτυ της ρακέτας χρειαζόταν αλλαγή αφού αυτή η ρακέτα ανήκε αρχικά σε εκείνη; Και γιατί έξω από τον τόπο του εγκλήματος οι ρακέτες του τέννις ήταν σκορπισμένες έξω από το κουτί τους; Για να ανακαλύψει τι συνέβαινε άνοιξε με ένα σουγιά τη ρακέτα και βρήκε μέσα στη χειρολαβή το θησαυρό που είχε κρύψει ο Μπομπ Ρόουλινγκσον μέσα! Τότε τρομοκρατήθηκε γιατί ήξερε ότι κινδύνευε από τον δολοφόνο έχοντας στην κατοχή της αυτόν τον θησαυρό. Έτσι έβαλε σε εφαρμογή ένα τολμηρό σχέδιο. Το έσκασε από το Μίντοουμπανκ και πήγε στο Λονδίνο όπου βρήκε τον διάσημο ντετέκτιβ Ηρακλή Πουαρό και ζήτησε τη βοήθειά του για να ανακαλύψει τον δολοφόνο.

Ο Πουαρό δέχτηκε, πήγε μαζί της στο Μίντοουμπανκ και ξεκίνησε την έρευνα. Εν τω μεταξύ ένας ακόμα φόνος έλαβε χώρα. Η καθηγήτρια των γαλλικών γνώριζε κάτι και εκβίαζε τον δολοφόνο αλλά εκείνος την ξεγέλασε και τη σκότωσε.

Ο Πουαρό και οι συνεργάτες του ζήτησαν από την μητέρα της Τζούλια να γυρίσει από το ταξίδι της στην Τουρκία για να τους υποδείξει την Ανχέλικα μια επικίνδυνη τρομοκράτισσα την οποία κυνηγούσε όταν δούλευε στις μυστικές υπηρεσίες. Μπροστά στις συγκεντρωμένες καθηγήτριες η κυρία Άπτζον υπέδειξε την Ανν Σάπλαντ τη γραμματέα της διευθύντριας. Εκείνη ήταν που είδε τον Μπομπ Ρόουλινγκσον να κρύβει τους πολύτιμους λίθους μέσα στη ρακέτα της Τζένιφερ, σκότωσε τις δύο καθηγήτριες και μεταμφιέστηκε για να πάρει τη ρακέτα της Τζένιφερ. Αμέσως έβγαλε ένα πιστόλι και σημάδεψε την κυρία Άπτζον όμως την τελευταία στιγμή μια άλλη καθηγήτρια η δεσποινίς Τσάντγουικ μπήκε μπροστά, πυροβολήθηκε εκείνη και ξεψύχησε λίγο αργότερα στο νοσοκομείο.

Οι πολύτιμοι λίθοι επιστράφηκαν στον νόμιμο ιδιοκτήτη τους ο οποίος επέλεξε να χαρίσει ένα πετράδι στη Τζούλια Άπτζον για την πολύτιμη βοήθειά της στην υπόθεση.

Μυθιστορήματα του 1959